Gjibraltari druhet nga izolimi në rastin e BREXIT
Spanja thotë se “Brexit” mund të nxisë debate për sovranitetin
Ndërsa Britania përgatitet të votojë mbi anëtarësinë në Bashkimin Evropian nga fundi i muajit, popullsia e territorit britanik të Gjibraltarit, ndihet kryesisht të pambrojtur. Territori shkëmbor gjendet në pjesën jugore të Spanjës dhe ka qënë një burim i vazhdueshëm tensionesh mes Madridit dhe Londrës. Sikurse njofton korrespondenti i Zërit të Amerikës, Henry Ridgewell, pjestarë të kabinetit spanjoll kanë sugjeruar se largimi i Britanisë nga BE mund të risjellë në skenë çështje të sovranitetit: Me kabina të kuqe telefoni, autobusë dy katësh dhe klube, Gjibraltari është territor i pagabueshëm anglez në Evropën jugore. Spanja ia dha kontrollin e territorit Britanisë në vitin 1713. Largimi i Britanisë nga B.E. mund të nxisë shpresat e Madridit për të rimarrë sovranitetin e territorit. Alasdair Pinkerton është me Universitetin “Royal Holloway” në Londër. Në raste tensionesh në të kaluarën, Spanja ka shtrënguar kontrollin e kufirit. Madridi ka akuzuar gjibraltarasit për trafikim duhani dhe alkooli dhe kjo mund të përdoret si preteks për mbylljen e kufirit dhe izolimin e e 30 mijë banorëve. thotë zoti Alasdair Pinkerton. Ekomia e Gjibraltarit u rrit me më shumë se 10 për qind vitin e kaluar, e nxitur nga tërheqja si një vend me taksa të ulëta dhe qasje ndaj tregut të bllokut. Udhëheqësit e territorit druhen nga pasojat e votës për largim. Fabian Picardo është ministër i vendit: Në Britani, anketat sugjerojnë për avantazh të fushatës për largim. Por në Gjibraltar, shumica e banorëve thonë se do të votojnë për të qendruar në Bashkimin Evropian. Ivan Navas është një prej gjibraltarasve që mendon për familjen e madhe evropiane. Mbështetësit për largimin nga BE thonë se Spanja tashmë nuk i përfill rregullat e bllokut mbi njohjen e sovranitetit të territorit. Por, popullsia e Gjibraltarit druhet se largimi nga BE mund ti lërë ata të shkëputur nga vetë maja e Evropës.